open-index/open-wikipedia-markdown huggingface dataset:
Lacu Tanganyika

Lu **Lacu Tanganyika** havi na superfici di 31.900 km2, na lunghizza di 640km, na larghizza ca va di 30 a 120 km, e na prufunnitati di 1435 m. E’ lu cchiù prufunnu di lu munnu e è videmma assai famusu. Stu veru “mari nternu”, nzirutu tra dui granni barreri muntagnusi, arricivi di nord l’acqui dû ciumi Rusizi.

E' canusciutu dî paleontòloggi pirchì la riggiuni è ricca di fòssili, tra cui puru fòssili dî astralopitechi e li sò evoluzzioni, vissuti dui o tri miliuna di anni fa.

Catigurìa:Àfrica
Tanganyika
Mississippi (ciumi)

Lu ciumi **Mississippi** è lu cchiù granni dû Nord Amèrica e curri pi 3.780 km. Lu sô bacinu di riccolta misura 3.100.000 km. Stu ciumi mpituusu nasci nta lu statu di lu Minnesota e sfocia ntô Gulfu dû Mèssicu vicinu New Orleans. Lu ciumi Mississippi e li sô rivi òffrinu nu futtìu d’attivitati arricriativi e biddìssimi paisaggi di scummigghiari.

Catigurìa:Stati Uniti
Catigurìa:Ciumi
970

## Abbinimenti
* Lu Cairu - Doppu ca lu ginirali arabbu-sicilianu Jawhar al-Siqilli cunquista la cità, veni accuminzata la custruzzioni dâ moschea granni.

## Nasciuti
## Morti
*

Catigurìa:Sèculu X
Johann Ambrosius Bach

**Johann Ambrosius Bach** (Erfurt, 22 di frivaru dû 1645 - Eisenach, 20 di frivaru dû 1695) fu un musicista tidiscu.
Fu un bonu nsignanti di mùsica sia pû sô figghiu granni, Sebastian, ma puru pi àutri sô parenti. Era viulinista e capu di li musicisti di la citati di Eisenach. Murìu nnû 1695, quannu Sebastian avìa novi anni.

Bach, Johann Ambrosius
Bach, Johann Ambrosius
Für Elise

Cumpusizzioni di Ludwig van Beethoven sulu pi chianuforti, scritta nnô 1808 e, secunnu arcuni tiurìi, didicata a na picciotta di nomu Elisa dâ quali s'avìa nnamuratu. Forsi è la sô cumpusizzioni cchiù canusciuta.

Catigurìa:Mùsica clàssica
Salisburgu

**Salisburgu** (*Salzburg* pi tudiscu) è na cità austriaca di circa 149.997 abbitanti (2006) spartuta pi 26 quartieri, situata nnâ banna punenti di l'Austria. È la capitali di l'omònimu statu fidirali a circa 300&nbsp;km ô livanti di Vienna. È canusciuta nta tuttu lu munnu pi èssiri la cità di nàscita di Mozart e pâ sò architittura barocca.

Catigurìa:Austria
Trigunomitrìa

La **trigunomitrìa** è la parti dâ matimatica chi studia li rilazzioni tra li funzioni assuciati a nu circulu di raggiu 1. Sti funzioni sunu lu senu, lu cosenu, la tangenti, la cotangenti, li currispunnenti funzioni nversi, e li currispunneti funzioni iperbòlichi.

La formula principali e forsi la cchiù canusciuta dâ trigunomitria è:

\sin^2(\theta)+\cos^2(\theta)=1.

Catigurìa:Matimàtica
Ottùplici Sinteru

l**'Ottùplici Sinteru** è la via di menzu rializzata dû Buddha ca porta â calma, â cunuscenza diretta, a lu risvegghiu pirsunali, â libbirazzioni di tutti li liami.

## Stadî
Li stadî di l'Ottùplici Sinteru sunnu:
# Giusta visiuni
# Giusta risòluzziuni
# Giustu parlari
# Giusta azzioni
# Giustu modu di vìviri
# Giustu sforzu
# Giusta prisenza mintali
# Giusta cuncintrazziuni

## Rifirenzi
# Sutta Pitaka, Samyutta Nikaya 'Li Discursi Raggruppati' LVI.11: Dhammacakkappavattana Sutta 'Fari Arriggirari la Rota dû Dhamma'.
* Citatu in A Sketch of the Buddha's Life - Readings from the Pali Canon, nnû situ Access to Insight - Readings in Theravada Buddhism.

Catigurìa:Riliggiuni
Ùrtimu tiurema di Fermat

L' **Ùrtimu tiurema di Fermat** havi statu unu dî probblemi cchiù studiati dâ matimàtica. 
L'enunciatu è lu siguenti:

**Tiurema**: Si *x*, *y* e *z* sunnu nùmmura nteri pusitivi e **m** è nu nùmmuru naturali cchiù granni di 2, allura l'equazzioni 
*x*m+ *y*m= *z*m nun havi suluzzioni. 

Lu matimàticu francisi Pierre de Fermat lu enunciau ô màrgini di l' *Arithmetica* di Diofantu, dicennu chi avìa na dimustrazzioni curta e ntilligenti. Era lu 1637. Nuddu si fidau a dimustrallu nzinu ô 1993 quannu Andrew Wiles annunciau la prima dimustrazzioni, chi fu curriggiuta e pubbricata ntô 1995 supra *Annals of Mathematics*.

L'enunciatu dû tiurema è curtu, e, cosa curiusa, si *m*=2 l'enunciatu è fausu, e li suluzzioni sunnu li terni pitagòrichi, comu (3,4,5) o (5,12,13).

Catigurìa:Matimàtica
Catigurìa:Tiurìa dî nùmmura
Catigurìa:Tiurèmi
Terna pitagòrica

Na **terna pitagòrica** è nu nsiemi di 3 nùmmura naturali, x, y, z\in\mathbb N tali chi 

x^2+y^2=z^2.

Lu nomu diriva dû tiurema di Pitagora, pirchì nu triàngulu unni li cateti misùrunu comu li nùmmura di na terna pitagòrica è nu triàngulu rettàngulu, unni perciò lu quatratu di l'ipotinusa è equivalenti â summa dî quatrati dî cateti.

Ci sunnu na quantità nfinita di terni pitagòrichi. La cchiù sèmplici è la terna (3,4,5). Ma pi ogni n\in\mathbb N, la terna

(2n+1,2n^2+2n,2n^2+2n+1)
custituìscinu nfiniti terni pitagòrichi.

Catigurìa:Matimàtica
Catigurìa:Tiurìa dî nùmmura
Nùmmuru cumplessu

Nu **nùmmuru cumplessu** è n´allargamenddu di li nummira reali e si pò difiniri comu n'esprissioni algèbbrica dû tipu a+ib unni  a  e  b  sunnu nùmmura riali, e  i  è l'unitati mmagginària, chi ô quatratu fa -1. La quantitati  a  si chiama *parti riali*, e la quantitati  b  si chiama *parti mmagginària*. Lu nzemi dê nùmmura cumplessi si ìnnica spissu cu la littra \mathbb C. Stu allargamenddu di nummira reali  duna la possibilità di risoviri equazioni dô geniri x²+1=0. Nta l´elettrotecnica si usa pi lu nummiru immaginariu la littra j pi nun cunfunniri a correnddi dipendenti di lu tempu i(t) cu lu nummiru immaginariu. Lu termini "nummuru cumplessu" fu ntrodutu di Carl Friedrich Gauß *(Theoria residuorum biquadraticorum)* ntô 1831.

Pero la teoria di nummira complessi pigghia origini di lu matematicu italianu Gerolamo Cardano e Rafael Bombelli (*L'Algebra*, Bologna 1572; sicuramenti tra lu 1557 e 1560 scrittu). Pi L´introduzioni di la unita immaginaria comu nummiru novu havi lu meritu lu matematicu e fisicu svizziru Leonard Euler (1707-1783). 
; 
:

Catigurìa:Matimàtica
Thripuzze

**Thripuzze** (puru scrittu **Tripuzze**, mentri veni chiamatu **Trepuzze** o **Threpuzze** o **Threpuzzi** nta àutri parlati salentini) è nu cumuni salentinu ca s'attrova nta la pruvincia di Lecci.

## Dialettu

Lu dialettu di Thripuzze apparteni a la famigghia di la lingua siciliana: è lu dialettu salentinu.

## Talìa puru

*Dialettu salentinu
*Lingua siciliana

Catigurìa:Cumuna dâ pruvincia di Lecci
Pir meu cori alligrari

- Pir meu cori alligrari -

----


(1190-1250)

:Pir meu cori alligrari,
:chi multu longiamenti
:senza alligranza e joi d'amuri è statu,
:mi ritornu in cantari,
:ca forsi levimenti
:da dimuranza turniria in usatu
:di lu troppu taciri;
:e quandu l'omu ha rasuni di diri,
:ben di' cantari e mustrari alligranza,
:ca senza dimustranza
:joi siria sempri di pocu valuri:
:dunca ben di' cantar onni amaduri.

:E si pir ben amari
:cantau jujusamenti
:omu chi avissi in alcun tempu amatu,
:ben lu diviria fari
:plui dilittusamenti
:eu, chi son di tal donna innamuratu,
:dundi è dulci placiri,
:preju e valenza e jujusu pariri
:e di billizzi cutant'abundanza
:chi illu m'è pir simblanza,
:quandu eu la guardu, sintir la dulzuri
:chi fa la tigra in illu miraturi;

:chi si vidi livari
:multu crudilimenti
:sua nuritura, chi ill'ha nutricatu:
:e sì bonu li pari
:mirarsi dulcimenti
:dintru unu speclu chi li esti amustratu,
:chi l'ublïa siguiri.
:Cusì m'è dulci mia donna vidiri: 
:ca 'n lei guardandu mettu in ublïianza 
:tutta autra mia intindanza,
:sì chi istanti mi feri sou amuri
:d'un colpu chi inavanza tutisuri.

:Di chi eu putia sanari
:multu leggeramenti,
:sulu chi fussi a la mia donna a gratu
:meu sirviri e pinari;
:m'eu duttu fortimenti
:chi, quandu si rimembra di sou statu,
:nun li dia displaciri.
:Ma si quistu putissi adiviniri,
:ch'Amori la ferissi di la lanza
:che mi fer'e mi lanza,
:ben crederia guarir di mei doluri,
:ca sintiramu engualimenti arduri.

:Purrïami laudari
:d'Amori bonamenti
:com'omu da lui beni ammiritatu;
:ma beni è da blasmari
:Amur virasimenti
:quandu illu dà favur da l'unu latu
:e l'autru fa languiri:
:chi si l'amanti nun sa suffiriri,
:disia d'amari e perdi sua speranza.
:Ma eu suffru in usanza,
:ca ho vistu adess'a bon suffirituri
:vinciri prova et aquistari unuri.

:E si pir suffiriri 
:ni per amar lïalmenti e timiri
:omu acquistau d'amur gran beninanza,
:digiu avir confurtanza
:eu, chi amu e timu e servivi a tutturi
:cilatamenti plui chi autru amaduri.


Siddu hai prubbremi a lèggiri ntî sta furma, munci ccà:Testu no stilizzatu.

Catigurìa:Lingua siciliana
Catigurìa:Storia siciliana
Catigurìa:Littiratura
Catigurìa:Littiratura siciliana
Catigurìa:Puisìa
Catigurìa:Sicilia
Catigurìa:Sicilianu anticu
Kurów

thumb|right|170px|Lu stemma di Herb Kurova
 
**Kurów** è na citati dâ Pulonia sud-urientali di circa 2.800 abbitanti. Tra li munumenta principali c'è na crèsia dû rinascimentu, cu sculturi di Santi Gucci (1587). E' canusciuta puru pi èssiri la citati di nàscita dû ginirali Jaruzelski.

Catigurìa:Citati dâ Pulonia
Rugby

thumb|right|300px|Un'azzioni dû jocu dû rugby.

Lu **rugby** è nu sport di squatra. Dui squatri s'affrùntunu nta nu campu dî diminsioni di nu campu di calciu. Ogni squatra si cumponi di quìnnici jucatura. La palla è ovali.
976

## Abbinimenti
* Azzu duca di Calabbria batti li saracini sbarcati ntê costi di Vibbu.

## Nasciuti
## Morti
*

Catigurìa:Sèculu X
Dialettu grecu-càlabbru/Calabbrisi-Riggiu

Lu dialettu grecu-càlabbru è la versioni du grecu d'Italia parratu nta Calabbria.

## Diffusioni 'nto passatu
Stu dialettu era parratu 'nta tutta la Càlabbria du Sud finu lu XV-XVI seculu, quandu fu sostituitu du dialettu romanzu, 'nfluenzatu du grecu-càlabbru 'nta grammatica i 'nta li vocabbuli (ntô XVIII seculu lu dialettu càlabbrisi aviva ancora molti palori grechi). 'Ntô XII-XIII seculu,la lingua grecu-càlabbra se parrava 'nta 'na grandi aria, aundi 'ncerunu Seminara, Taurianova, la valli du Mesima e l'altopianu du Poru. Ora virìmu aundi lu grecu scompari 'nta li zoni càlabbrisi. 'Ntô XVI seculu,lu grecu scumpariva 'nta li zoni aundi n'cera lu fiumi Petraci. Nu seculu dopu scumpariva 'nta li valli vicinu lu Strettu di Missina, comu Catuna e Gàllicu. 'Ntô lu XIX seculu, scumpariva a Pentedattilu, Africu, Brancaleuni, Motta San Giuvanni, Montebellu e San Lurenzu. 'Nta li primi anni du XX seculu,scumpariva a Palizzi, Staiti, Cardetu, Roccaforti du Grecu, Amendolea e Condofuri.

## L'azzioni repressiva du fascismu
'Ntô periudu du fascismu, li minoranzi linguistichi furunu scuraggiati. 'Nta li anni '30, si diciva "mi pari nu grecu"  quandu unu vuliva dari du scemu a 'na persona e i maestri punivunu chiddi chi parravunu 'na lingua "stranera" 'nta la classi.

## Diffusioni d'oi
Oi lu grecu di Càlabbria se parra a Bova, Roghudi, Gallicianò. La parrunu 2000 cristiani. La definizzioni di *[[grecanicu]]* è sbagghiata. Li grecanici sunnu tutti li cristiani da Càlabbria du Sud, chi 'na vota era grecofona e chiddi chi oi parrunu lu grecu-càlabbru sunnu li Greci di Càlabbria.

## Liami

*Ufficiu pruvinciali (RC) pi la valurizzazzioni dâ lingua
*Situ supra la puisìa grecu-càlabbra

## Liami nterni

Lu stissu artìculu 'n sicilianu standard

Catigurìa:Linguìstica (Cal)
973

## Abbinimenti
* Lu cèlibbri viaggiaturi pirsianu Ibn Hawqal visita la Sicilia.

## Nasciuti
## Morti
* 7 di maiu: Ottuni I dû Sacru Rumanu Mperu

Catigurìa:Sèculu X
Paraguni dî nostri rifirimenti

**Tavuledda chi fa lu paraguni di l'ortugrafìi dî nostri rifirimenti cchiù mpurtanti ('n tèrmini ginirali):**

Catigurìa:Lingua siciliana
Cità dû Mèssicu

Custruiuta supra l'antica cità precolombiana di Tenochtitlán, **Cità dû Mèssicu**, circa 19,311 miliuna d'abbitanti è la capitali dû Mèssicu, e una dî citati cchiù pupulusi dû munnu.


Catedral Metropolitana.jpg|La cattiddrali di Cità du Mèssicu
Mexico City-Nationalmuseum-02-1980-gje.jpg
Mexico City-Nationalmuseum-12-Statue-1980-gje.jpg
Mexico City-20-Universitaetsbibliothek-1980-gje.jpg
Mexico City-Platz der Schreiber-04-Schuhputzer-1980-gje.jpg
Mexico City-Plaza de Toros-06-Picador-1980-gje.jpg
Mexico City-Xochimilco-04-1980-gje.jpg
Mexico City-Markt-12-Gewuerzkraemerin-1980-gje.jpg


Catigurìa:Capitali di statu
Catigurìa:Mèssicu
Corianu

**Corianu** (o **Curianu** o **Coriglianu** nta àutri parlati salentini) è nu cumuni salentinu ca s'attrova nta la pruvincia di Lecci. 'N dialettu grecu lu cumuni veni chiamatu **Coriana**.

## Dialettu

Lu dialettu di Corianu è lu dialettu neo-grecu (notu comu gricànicu o griko). Stu paisi salentinu fa parti di la Grecìa Salentina (situata nta lu Salentu cintrali) ch'è n'Ìsula linguìstica. 'N gricànicu, lu cumuni è chiamatu "Coriana".

## Talìa puru

*Dialettu salentinu
*Lingua siciliana

Catigurìa:Cumuna dâ pruvincia di Lecci
Curse

**Curse** è nu cumuni salentinu ca s'attrova nta la pruvincia di Lecci.

## Dialettu

Lu dialettu di Curse apparteni a la famigghia di la lingua siciliana: è lu dialettu salentinu.

## Talìa puru

*Dialettu salentinu
*Lingua siciliana

Catigurìa:Cumuna dâ pruvincia di Lecci
Seoul

**Seoul** o **Seul** (‘n curianu 서울특별시 o *Kyonggi*; cinisi *Kyongsong*). Capitali (10.628.000 abbitanti.) dâ Corea dû Sud, situata ô centru dâ pinìsula, nta n'anchia conca allatu dû sô portu (Inchon) supra lu Mari Giarnu; duranti la guerra 1950-53 fu accupata dî truppi nurdisti dû giugnu a lu sittèmmiru di 1950 e dû jinnaru ô marzu di 1951; è lu maiuri centru cummirciali e ndustriali dâ Corea dû Sud. Seggi/Sedi di l’Ulimpìadi di lu 1988, la citati canuscìu ntê primi anni ottanta na nutèvuli spanzioni edilizzia, accumpagnata di prufunni mudìfichi urbani.

Catigurìa:Corea
Catigurìa:Capitali di statu
Kinshasa

**Kinshasa** (nzinu a lu 1966 *Leopoldville*) è na citati di 3.741.297 abbitanti, capitali dâ Ripùbblica Dimucràtica dû Concu. Situata a 280m s.m., supra la riva/ribba manca dû Ciumi Concu, di frunti a Brazzaville; bonu centru ndustriali e maiuri portu fluviali d'Àfrica, capulinia dâ firruvìa e di l'oleoduttu pi Matadi. Fu funnata di Stanley ntô 1881.

Catigurìa:Concu
Catigurìa:Capitali di statu
Fonoluggìa

La **Fonoluggìa** è dda parti di la Linguìstica ca studìa comu sunnu organizzati nta na ditirminata lingua l'unità distinti di sonu, zoè li funemi; fa puru parti di la grammàtica di ogni lingua. Nun s'havi a cunfùnnuri cu la Funètica ca nveci studìa li soni linguìstici a liveddu ginirali.

## Lijami nterni
*Fonoluggìa dâ lingua siciliana

Catigurìa:Linguìstica
Àfrica

right|250px|thumb|Lu cuntinenti àfricanu.

L**Àfrica** è nu cuntinenti. Si cumponi di territori chi vannu dû Mari Meditirraniu a l'Àfrica dû Sud. È limitatu a ovest di l'Ocèanu Atlànticu e a est dû Mari Russu e di l'Ocèanu Innianu.

## Talìa puru
* Culunialismu n Africa

Africa
Africa
Africa
Àfrica dû Sud

L**'Àfrica dû Sud** ò lu **Sudàfrica**, ufficialmenti **Ripùbblica dû Sudàfrica**, è nu statu c'òccupa tutta la parti miridiunali di l'Àfrica.

## Storia

Ntô 1899 accuminza la guerra tra lu Regnu Unitu e li Boeri dû Transvaal. La pupulazzioni mmigrata di l'Europa dû Nord agghica a cuntrullari la vita puliìtaca dû Paisi nstaurannu la pulitica di segragazzioni razziali canusciuta cu lu nomu di apartheid. Li lutti di la puzpulazzioni nìura di l'Africa dû Sud ntô vintèsimu sèculu foru cunnuciuti di pirsunalitati comu Nelson Mandela  e di l'African National Congress. L'Africa dû Sud fu pi anni misa ô bannu dî nazzioni cu nu embago ecunòmicu culturali e spurtivu nzinu â fini dû riggimi di apèartheid. Nelson Mandela doppu la sciuta di càrciri addivintau puru lu primu prisidenti di lu Sud Africa novu.

## Giografìa

## Pulìtica

## Viditi puru:
* Afrikaans
* Capu di Bona Spiranza
* Shaka Zulu

Africa dû Sud
Africa dû Sud
*
Vaduz

thumb|300px|Vaduz.

**Vaduz** (cu l'accentu 'n capu a la secunna vucali) è la capitali dû principatu dû Liechtenstein. Havi circa 5.000 abbitanti, la maggior parti di riliggiuni cattòlica; s'attrova nta la riva di lu ciumi Renu a 455 m s.l.m.

È sedi di l'uffici amministrativi dû principatu, dû parramentu (Landtag) e di lu 1939 risidenza dû Prìncipi chi attualmenti è Hans-Adam II dû Liechtenstein.

Catigurìa:Capitali di statu
Catigurìa:Cumuna dû Liechtenstein
Mari Russu

Lu **Mari Russu** (Àrabbu **البحر الأحمر** **al-Bahr al-Ahmar**; Ebbraicu **ים סוף** **Yam Suf**) è lu vrazzu di supirfici marina chi attraversu lu canali di Suez va di l'estremitati sud-orientali dû Mari Meditirraniu nzinu ô cornu d'Africa e l'Oceanu Indianu nord-occidintali, vagnannu l'Eggittu, l'Arabbia Saudita, Israeli, la Giordania, lu Sudan, l'Eritrea, Gibuti e lu Yemen.

Catigurìa:Giugrafìa
Catigurìa:Mediu Urienti
Castrì

**Castri te Lecce** (τα Καστρία in gricu) bb'ete nu cumune salentinu te 2737 abbitanti tâ pruvincia te Lecce ca se ttroa a 11 chilòmitri ta lu capulocu.
Lu paìse fuse lu risultatu te l'unione tê casate te Castrifrancone e Castriguarino ntra lu XIX seculu.

## Dialettu
Lu tialettu te Castri appartene â famija tâ lingua siciliana (dialettu salentinu) e face parte tâ famija tî tialetti salentini centrali.

## Storia
Castri fuse abbitatu sinu ta l'età te lu bronzu crazie â presenza te menhir e specchie.

## Particularità tû nume
Benché se pronunci cullu ccientu, **Castri** nu se scrie **mai** cu essu.

Lu nume deriva te lu latinu "castrum" (rocca) e sse pronuncia cull'accientu sull'urtima sillaba.

## Talìa puru
*Dialettu salentinu
*Lingua siciliana

Catigurìa:Cumune tâ pruvincia te Lecce
Calimera

**Calimera** (o **Calmiera** o **Kalimera** nta àutri parlati salentini) è un cumuni salentinu di la pruvincia di Lecci chi s'attrova a 16 chilòmitri di lu capulocu, a 56 metri supra lu liveddu di lu mari. 'N dialettu grecu, lu cumuni veni chiamatu **Ccalimera** o **Kalimera**.

## Dialettu

Lu dialettu di Calimera è lu dialettu neo-grecu (notu comu gricànicu o griko). Stu paisi salentinu fa parti di la Grecìa Salentina (situata nta lu Salentu cintrali) ch'è n'Ìsula linguìstica. 

## Talìa puru

*Dialettu salentinu
*Lingua siciliana

Catigurìa:Cumuna dâ pruvincia di Lecci
Melendugnu

**Melendugnu** è un cumuni salentinu di la pruvincia di Lecci chi s'attrova a 19 chilòmitri di lu capulocu, a 36 metri supra lu liveddu di lu mari. Una dî sò frazzioni è "Burgagne" ("Borgagne" 'n talianu).

## Dialettu

Lu dialettu di Melendugnu apparteni a la famigghia di la lingua siciliana: è lu dialettu salentinu.

## Talìa puru

*Dialettu salentinu
*Lingua siciliana

Catigurìa:Cumuna dâ pruvincia di Lecci
Mediu Urienti

Lu **Mediu Urienti**, strittamenti parrannu, è la riggiuni a cavaddu ntra Asia, Àfrica, Auropa e Mari Miditirràniu, chi si poti idintificari chî tirritori dû Libbanu, Giordania, Siria, Israeli e Tirritori Palistinisi. Stu tèrmini di usu supratuttu jurnalìsticu poti puru vèniri a rapprisintari n senzu cchiù ginirali tutta l'aria dî paisi di l'Àfrica du Nord, la pinìsula aràbbica, e li tirritori asiàtici chi ntâ storia àppiru liami stritti cu l'uccidenti pi èssiri parti di lu mpiru rumanu, dû mpiru pirsianu, o di lu mpiru uttumanu.

Catigurìa:Giugrafìa
Catigurìa:Mediu Urienti
Mozzia

thumb|300px|L'èfebbu di Mòzzia.
**Mòzzia** (*Mothia*, 'n latinu; *Mozia*, in italianu) è na isuledda finiciu-pùnica ntô centru di lu stagnuni di Marsala, nu trattu di mari quasi chiusu e vasciu, a cchiù picca di nu chilòmitru dâ punta di terra chiù vicina di Marsala, ora riserva naturali, stisa circa 10 sarmi. 

## Storia
La sò esistenza fu muntiviata di Tucididi chi situa la funnazzioni ô sèculu VIII/VII a.C. Addiventa lu chiù mpurtanti centru pùnicu dâ Sicilia, cuntisu dî greci e dî cartaginisi. Nnô 397 a.C. veni distrutta di Dionisiu lu vecchiu di Sarausa; li muzziani scappanu e nnâ terraferma di frunti fùnnanu Lylibeum, ora Marsala; accussì Mozzia sparisci di la storia.

## Archiuluggìa
Sulu nnô sèculu scursu si scupri chi l'isuledda di San Pantaleu è l' antica Mozzia. L'isuledda è un veru e propiu museu archiulòggicu a l'apertu: è tutta ruvini antichi, circundata di na cinta muraria cu turri e porti e cu na strata lastricata sutta l'acqua dû mari chi la cullega a la terraferma. 
thumb|200px|left|La giografia dâ zona.
China di abbitazioni finicî e grechi: la Necròpuli; lu Tofet: un santuariu pî riti sacrificali; lu Kothon: un purticeddu artificiali scavatu a l'internu di l'isuledda cû funnu lastricatu; un Museu chinu di cosi antichìssimi e mpurtantìssimi e cu na statua greca truvata a Mozzia nnô 1979 di straurdinaria biddizza: un picciottu affimminatu vistutu cu nna tùnica plissittata chi strinci e sàguma lu corpu.

## Pi sapìrinni chiossai
* Lu situ ufficiali dû la Missione Archeologica a Mozzia

Catigurìa:Storia
Catigurìa:Archioluggìa
Catigurìa:Ìsuli dâ pruvincia di Tràpani
Linguadoca-Russigghiuni

[thumb|right|250px|N russu: la Linguadoca-Russigghiuni ntâ [Francia]]

La **Linguadoca-Russigghiuni** (*ntô [[Lingua francisi|francisi]]: "Languedoc-Roussillon" e nta l'[[Lingua occitana|occitanu]]: "Lengadòc-Rosselhon"*) è na riggiuni dâ Francia miridiunali cumposta di cincu dipartimenti: l'Aude (**11**); lu Gard (**30**); l'Hérault (**34**); la Lozère (**48**) e li Pyrénées-Orientales (**66**). Lu sô capulocu è Montpellier.

Li principali citati dâ riggiuni, sparti Montpellier (*Montpelhièr nta l'[[Lingua occitana|occitanu]]*), sunnu Nîmes (*Nimas nta l'[[Lingua occitana|occitanu]]*) e Pirpignanu (*Perpignan ntô [[Lingua francisi|francisi]] e Perpinyà ntô [[Lingua catalana|catalanu]]*).

## Giografìa
Lu tirritoriu dâ riggiuni cunfina cu Andorra a sud-ovest, la Catalugna (Spagna) a miridiuni e lu Mari Meditirraniu (*[[Gulfu dû Liuni]]*) a sud-est e chî siquenti riggiuni francisi: Pruvenza-Alpi-Costa Azzola a livanti, Ròdanu-Alpi a nord-est, l'Alvernia a sittintriuni e Midi-Pirinei a punenti.

La Linguadoca-Russigghiuni è dilimitata di diversi elimenti geogràfici: li Pirinei, la catena dî Cévennes e lu ciumi Ròdanu.

Li sô cincu dipartimenti nèscinu dî pruvincî dû pirìudu di l'Ancien Régime, di Linguadoca e Russigghiuni.

## Lijami sterni
* Situ ufficiali dû Cunsigghiu Riggiunali di Linguadoca-Russigghiuni
* Situ ufficiali dû Turismu dâ Linguadoca-Russigghiuni
* Prifittura Linguadoca-Russigghiuni

Catigurìa:Riggiuni francisi
Cristianèsimu

Lu **Cristianèsimu** è na riliggiuni monuteista ca cumprenni vari tradizzioni riliggiusi chi hannu 'n cumuni la fiura di Gesù di Nazareth (dittu "lu Cristu"), secunnu la tistimunianza, la pridicazzioni, lu nzignamentu, la spirienza e l'asempiu di li sò primi discìpuli, ripurtati nta la cullezzioni di scritti ca si tramannaru nta lu libbru chi canuscemu cu lu nomu di Vangelu, prisenti ntô Novu Tistamentu, chi fa parti di la Bibbia cristiana.

## Talìa puru

* Cattolicèsimu
* Chiesi prutistanti
* Chiesa Ortodossa

Catigurìa:Riliggiuni
Catigurìa:Cristianèsimu
Lingua mator

La **Lingua mator** (o motor) è na lingua uràlica. Fa parti dû gruppu di li lingui samoiedi dû sud cu lu kamassianu e lu selkupicu. Oi non si parra cchiù. Chiddi ca la parràvunu pi ùltimi mureru ntô 1840. Lu mator si parrava nta li Munti Urali, ntâ Russia.

Catigurìa:Linguìstica
Dialettu milanisi (artìculu 'n calabrisi)

Lu milanisi è 'nu particulari dialettu di la lingua lombarda. Si parra 'nta la città di Milanu. 'Nta l'Italia, comu autri varietà linguistichi, veni consideratu 'nu dialettu, ma è 'na lingua diversa da la lingua 'taliana.  

Catigurìa:Linguìstica (Cal)
367

## Abbinimenti
## Nasciuti
*Ipàzzia (data di nascita ncerta, stimata tra lu 365 e lu 370)

## Morti

Catigurìa:Sèculu IV
337

## Abbinimenti
* 6 di frivaru: Giuliu I veni elettu Papa.

## Nasciuti
## Morti
* 22 di maiu: Custantinu I, mpiraturi rumanu

Catigurìa:Sèculu IV
Patri

**Patri** è nu ginituri màsculu di quarchidunu. Cutiddianu si usa puru **pa** o **papà**. La maggiuranza di l'armali sunnu nasciuti di na fìmmina (la matri) e nu màsculu (lu patri).

Lu patri di tò maritu o di tò mugghieri si chiama lu sòggiru.

Nta tanti culturi la palora «patri» significa puru capu e cumannanti. Spissu li cchiù mpurtanti pirsunaggi storichi vennu rifiruti comu li *patri* dâ nazzioni (spiciarmenti nta ddi nazzioni chi sturicamenti hannu la girarchia masculina).

Nta tanti riliggiuni, p'asempiu chidda ebbraica e chidda cristiana, lu Diu veni chiamatu *Patri*. N'aspettu dâ duttrina cristiana assai mpurtanti è ca lu Diu cumprenni tri parti: lu Patri, lu figghiu e lu Spiritu Santu. *Patri* si usa puru comu lu tìtulu d'un parrinu cattòlicu.

La prijera cchiù mpurtanti dâ riliggiuni cristiana è Lu Patri Nostru.

Catigurìa:Cultura
Catigurìa:Riliggiuni
Catigurìa:850 palori siciliani di basi
Lu Patri Nostru

**Lu Patri Nostru** è la prijera cchiù mpurtanti dâ riliggiuni cristiana.

:Patri nostru, chi siti 'n celu,
:Sia santificatu lu vostru nomu, 
:Vinissi prestu lu vostru regnu,
:Sempri sia fatta la vostra Divina Vuluntati 
:Comu  'n celu accussì 'n terra. 
:Dàtinillu sta jurnata lu panuzzu cutiddianu 
:E pirdunàtini li nostri piccati 
:Accussì comu nui li rimittemu ê nostri nimici 
:E nun ni lassati cascari ntâ tintazzioni, 
:ma scanzàtini dû mali.
:Amen.

**Rifirimentu:**
* Bonner, J. K. (2001) *Introduction to Sicilian Grammar*, Legas, New York.

Catigurìa:Riliggiuni
Blaise Pascal

**Blaise Pascal** (Clermont-Ferrand, Puy-de-Dôme, 19 di giugnu 1623 - Pariggi, 19 di austu 1662) fu un matematicu, fisicu, filosufu e religioso francisi. 

I sò cuntribbuti ô scienzi naturali comprènnunu: la custruzzioni di calculatura miccanici, cunsidirazzioni supra la tiurìa dâ probabbilitati, studi supra li fluidi, e la chiarificazzioni di cuncetti comu prissioni e vuotu. Ntô 1654, Pascal abbannunau la matematica e la fisica pi la filosofia e la teologia.

Pascal, Blaise
Pascal, Blaise
Pascal, Blaise
Enzu Maiorca

**Enzu Maiorca** (Sarausa, 21 di giugnu 1931 – 13 di nuvèmmiru 2016) fu diversi voti ditinturi dû record di immersioni in apnea.

La vita di Maiorca è na succissioni di record:
* ntô 1960 scinni a -45 m.
* l'annu doppu a -50 m.
* ntô 1962 a -51 m.
* ntô 1964 stabilisci du record, -53 m. e -54 m.
* Lu sò record è -101 m., battutu dê -105 m. di Jacques Mayol

Scrissi puru na pocu di libbra: 
* *A capofitto nel turchino: vita e imprese di un primatista mondiale*, Milano, ed. Mursia, 1977
* *Sotto il segno di Tanit*, Milano, Rizzoli, 1980
* *Scuola di apnea - Immergiamoci con il più grande subacqueo di tutti i tempi*, fotografie e consulenza tecnica di Guido Picchetti, Roma, ed. La Cuba, 1982
* *Il Mare con la M maiuscola*, Lights, 2001

La sfida tra Maiorca e Mayol ispirau lu film (*Le Grand Bleu*) giratu n parti nta Sicilia a Giardini Naxos e Taormina, film di Luc Besson dô 1988, nisciutu in Italia ntô 2005.

## Liami
* Na biografia di Maiorca

Maiorca, Enzu
Maiorca, Enzu
Maiorca, Enzu
Demaguggìa

**Demaguggìa** veni dû grecu *dìmago¯ghía*, dirivazzioni di *dìmago¯gós*, "demagogo".

# Forma currutta di dimucrazzìa nta la quali li guvernanti fannu prumissi e cuncissioni a li massi pupulari cu lu sulu scopu di tèniri lu propriu putiri.
# Acchiappari lu favuri di li massi pupulari cu prumissi ca nun si ponnu mantèniri: "fari demaguggìa".

Catigurìa:Pulìtica
452

## Abbinimenti
* Attila batti lu mpiraturi Valintinianu III a Ravenna

## Nasciuti
## Morti

Catigurìa:Sèculu V
451

## Abbinimenti
* 20 di giugnu: L'asèrcitu di Attila agghica nzinu a Orleans unni è battutu ô cummattimentu dî Campi Catalaunici.

## Nasciuti
## Morti

Catigurìa:Sèculu V
450

## Abbinimenti
*

## Nasciuti
## Morti
* Cludiuni, re dî Franchi, annu di morti ncertu tra lu 447 e lu 450.

Catigurìa:Sèculu V
455

## Abbinimenti
* 2 di giugnu: Accuminza lu saccu di Roma, a òpira dî Vànnali, distinatu a durari du' simani.

## Nasciuti

## Morti
*San Pascasinu di Marsala

Catigurìa:Sèculu V
457

## Abbinimenti
* 7 di frivaru: Liuni I addiventa mpiraturi dû Mperu Bizzantinu.

## Nasciuti
## Morti
* Meruveu: re dî Franchi

Catigurìa:Sèculu V
458

## Abbinimenti
*Ntâ Pannonia (l'odierna Ungarìa) un tirrimotu viulentu distrudisci la citati di Savaria (Szombathely).
*Èsudu di na parti dâ pupulazzioni cèltica dâ Britannia oltrimànica (Britagna e Galizzia) sutta la prissioni di l'Anglusassuni.

## Nasciuti
*Alaricu II, suvranu visigotu († 507)

## Morti

Catigurìa:Sèculu V
Remu

**Remu**  era lu frati giameddu di Ròmulu, ca era lu funnaturi e lu primu reghi di Roma.

Catigurìa:Italia
Catigurìa:Mituluggìa
Ròmulu

**Ròmulu**, secunnu â tradizzioni, era lu funnaturi e lu primu reghi di  Roma.

## La liggenna di Ròmulu e  Remu
Ròmulu era figghiu di  Rhea Silvia e àppi nu frati giameddu, ca si chiamò Remu. Lu nannu di Remu e Ròmulu, Numituri, era lu reghi d'Arba Longa, nu paisi di liggenna funnatu d'Ascagni, figghiu di  Anea. Ma Amuliu, frati di Numituri, si pigghiò lu càrricu, e vulìa ammazzari li giameddi. Ma lu servu ca ricivìu l'òrdini dû reghi p'ammazzari li giameddi nun cci la fici e s'arripintìu a l'ùrtimu mumentu; mmeci li mittìu accantu dû ciumi Tèviri. Lu ciumi accabbò a èssiri sutta allavinamentu. Tutti dui vìnniru scupruti di na  lupa ca l'allattau (facirmenti sta parti dâ liggenna rapprisenta chidda la cchiù canusciuta). Appoi nu burgisi li asciò e iddi jeru a campari cu iddu nzinu a c'addivintaru òmini.

Catigurìa:Folklori
Catigurìa:Mituluggìa
Catigurìa:Italia
France Prešeren

**France Prešeren** (Vrba, 3 di dicèmmiru di 1800 - Kranj 8 di frivaru di 1849) è lu cchiù granni pueta sluvenu, unu dî maiuri pueti rumàntici europei e è na fiura cintrali nnâ storia dâ cultura nnâ lingua sluvena. 

Spissu nnû passatu lu nomu di Prešeren fu girmanizzatu a *Franz Prescheren*, 'n quantu ntô sèculu XIX na granni parti dâ Slovenia era cumprisa ntô Ducatu di Carniola, chi nturnu fici na parti dû Mperu Austriàcu.

## Vita
Prešeren nascìu ntô paiseddu di Vrba ("Salice" pi talianu), nta na famigghia di campagna cu l'idei abbastanza muderni e prugrissisti. Si nni jìu dâ casa paterna a l'etati d'ottu anni pi stabbilìrisi appressu la casa dû ziu Jožef, parrinu di Kopanje, e jìu ê scoli elementari di Ribenizza. Nni l'anni di Ribenizza succidìu quarchiccosa a iddu ca nfruinzau lu sviluppu dû sò caràttiri, c'assai riguardu ê soi rapporti chî fìmmini. Nun si sapi assai di zoccu succidìu pricisamenti ma avissi a stari quarchiccosa sissuali. 

Avennu accabbatu li soi scoli, Prešeren si nni jìu a Vienna ntô 1821 pi studiari jurisprudenza, abbannunannu l'idìa di didicàrisi a addivintàri sacerdotu (chi era chiutostu n'idìa di sò matri). Nta st'anni si didicau ô studiu dâ puisìa, sia clàssica ca rumàntica e accuminzau a scrìviri ntô (1824). Ntô 1928, comu dutturi dâ liggi, si nni jìu 'n Moravia e succissivamenti si riturnau a Lubiana.

Prešeren accuminzau a travagghiari comu avvucatu e ntô 1829 si maritau, sutta prissioni di sò matri e di sò ziu, Marija Johana Khlun, na ricca burghisa di Graz, nnâ Stiria. Doppu nu capimentu appassiunatu, Prešeren s'addivintau cchiù nfriddu cu Marija Johana, ma senza accabbari lu rapportu propiu. 

Ntô 1835 murìu lu ziu Jožef, lu parenti cchiù vicinu ô cori di Prešeren. Nnâ primavera dû 1836 vinni pubbricata una dî soi òpiri maiuri *Krst pri Savici* - «Lu vattìu akllatu di la fonti Savica». Ntô stissu annu si ncucchiau cu Ana Jelovšek, chi addivintassi la sò amanti.

## Òpiri principali

* ***Sonetni venec*** («Ghirlanna di Sunetti»), na cugghiuta di 15 sunetti.

* ***Krst pri Savici*** («Lu vattìu allatu di la fonti Savica»), cumpusizzioni èpica/stòrica adattata ô sèculu VIII, chi si tratta dâ cummirsioni dî Slavi dâ banna alpina ô Cristianèsimu.

* ***Zdravljica*** ("La Bicchirata"), scritta pi ottu stanzi, la sèttima stanza è lu testu ufficiali di l'innu nazziunali sluvenu dû 1991 

### Testu e traduzzioni di ''Zdravljica'' (n'astrattu - la prima stanza)

Prešeren
Prešeren
Casi automubbilìstichi

La casa automubbilìstica è n'azzienda chi fàbbrica e pruduci màchini.

Chissi sunnu li principali **casi automubbilìstichi** di lu munnu:

Catigurìa:Nnustria
Catigurìa:Trasporti
Dialettu grecu-salentinu (artìculu 'n calabrisi)

Lu dialettu grecu-salentinu è la versioni du grecu d'Italia parratu 'nto Salentu, chi è la zona sud da Puglia. 
	
### Diffusioni 'nto passatu

'Na vota la lingua era parrata 'nta tuttu lu Salentu. 	

### Diffusioni 'nto presenti

Oi la lingua è parrata solu 'nta deci comuni du Salentu: Sternatìa, Castrignanu di Greci, Melpignanu, Soletu, Zollinu, Coriglianu d'Otrantu, Martanu, Carpignanu Salentinu, Martignanu e Calimera.

Catigurìa:Linguìstica (Cal)
Dama

Asìstinu vari tipi di jòcura dâ **dama**, tutti abbastanti diffirenti, chiddu talianu è lu cchiù anticu e acchiana cu chiddu ngrisi a lu XV sèculu, ma quarchidunu la faci acchianari ô XII-XIII sèculu

## Riulamentu e scopu dû jocu

Lu jocu si svorci supra na damera quatrata d’ottu caseddi pi latu, quattru janchi e quattru nìuri. Li jucatura sunnu dui, unu havi 12 pidini janchi e l'àutru 12 nìuri ca sistema supra li caseddi nìuri ‘n pusizzioni contrapposti dâ scacchera. Nnanzituttu li pidini ponnu avanzari ma nun jiri arreri e si mòvinu sulu ntê caseddi nìuri, ‘n diacunali. Li pidini di l'abbirsariu ponnu èssiri manciati sulu ‘n diacunali, si ponnu manciari cchiù pidini â vota, abbasta ca cc’è na casedda tra li pidini a manciari. Quannu na pidina agghica dâ parti upposta dâ scacchera,(basi dû jancu o dû nìuru) addiventa na **Dama** (dui pidini sovrapposti) ca nun pò èssiri manciata dî pidini ma pò manciàrili, e pò mòvirisi sia ‘n avanti ca n’arreri, sempri ‘n diacunali. 
La Dama a stu puntu nun pò addivintari cchiù putenti di accussì, puru siddu ripassa supra la casedda ca la trasfurmau. 
Ntô jocu dâ dama qualora nu jucaturi è ‘n gradu di manciari na pidina abbirsaria è ubbrigatu a fàcirilu. 
Qualora li pussibbilitati di manciari sunnu cchiù d'una l'òrdini di sèquiri è lu siquenti: 
- nùmmaru maiuri di pidini abbirsarii (ndipinnintimenti di lu tipu, dami o pidini sìmplici) 
- maiuri nùmmaru di dami 
- "pircursu" unni si mancia prima na dama 

Ntô casu li pussibbilitati sunnu "pari" videmma dopppu l'applicazzioni dî criteri di cui susù si lassa la facultati di scigghiuta ô jucaturi.

Lu jucaturi c’arresta senza pezzi supra la damera o c’havi li sô pezzi ntâ mpussibbilitati di mòviri havi pirdutu.

Chidda discritta, ditta Dama Taliana, è però sulu una dî tantìssimi virsioni diffusi ntô munnu.
Tra chisti cc'è a assignalari la Dama Ngrisa, la Dama Ntirnazziunali e lu DamHex, nova virsioni di dama pi 3 jucatura.
## Funti

La funti di st'artìculu è Uichipidia Taliana:

http://it.wikipedia.org/wiki/Dama
* World Draughts Federation

Catigurìa:Jòcura
Catigurìa:Jòcura di tàulu
Dadu

Lu tèrmini **dadu** pò fàciri rifirimentu a:

*Li **[[Dadu (jocu)|dadi di jocu]]**
*Il **[[Dadu (cucina)|dadu di cucina]]**
*Il **[[Dadu (miccànica)|dadu]]** supra cui s’abbita la viti
Argentu

L**argentu** è nu mitallu prizziusu chi havi statu usatu di l'umani pi quarchi milli d'anni pi tuttu lu munnu, supratuttu pi prudùciri munita. Veni catigurizzatu comu nu mitallu jancu nunustanti ca havi nu culuri chiutostu griggiu. La palora «argentu» si pò usari comu n'aggittivu discrivennu nu culuri di quarchiccosa. 

Ntâ chìmica, l'argentu è l'elimentu 47. Havi lu pisu atòmicu di 107.86 a.m.u. Lu sò signu è Ag, dû latinu, *argentum*.

## Pruverbi
* Cui havi argentu, havi aggenti.  

## Rifirimenti


Catigurìa:Elimenti chìmici
Catigurìa:850 palori siciliani di basi
Mperu bizantinu (artìculu 'n calabrisi)

Lu mperu bizantinu era la parti est dû mperu romanu, chi continuau a vivìri dopu chi la parti ovest scumparìu. Duràu da lu 395 a lu 1453. La lingua ufficiali era lu grecu bizantinu, accussì comu puru la cultura. 
    
Lu mperu bizantinu nascìu grazzi a Teodosiu, chi dividìu lu mperu romanu 'nta la parti ovest e la parti est 'nto lu 395. Murìu dopu la conquista di Costantinopoli (chi oi è Istanbul) dî Turchi 'nto 1453. 
    
La cultura bizantina continua a vivìri 'nta la riggioni dâ Calàbbria e 'nto Salentu, aundi oi si parra ancora 2 dialetti dû grecu bizantinu, lu grecu-càlabbru e lu grecu-salentinu.

Catigurìa:Storia (Cal)
Lingua irlandisi (artìculu 'n calabrisi)

La lingua irlandisi è 'na lingua celtica, parrata 'ntâ Irlanda comu lingua ufficiali dû Statu, 'ntâ Irlanda dû Nord e è parrata puru 'ntâ li discendenti dî irlandisi 'nto mundu. 'Ntâ lu statu irlandisi, non tutti parranu irlandisi. I giuvani e molti adulti parranu sulu ingrisi, chi è la secuna lingua ufficiali d'Irlanda.

Catigurìa:Linguìstica (Cal)
Lingua irlandisa

La **lingua irlannisa** è na lingua cèltica, parrata ntâ Irlanda comu lingua ufficiali dû Statu, ntâ Irlanda dû Nord e è parrata videmma di li discinnenti dî irlandisi ntô munnu. Nta lu statu irlannisi, nun tutti pàrranu irlannisi. Li juvani e assai adulti pàrranu sulu ngrisi, ca è la secunna lingua ufficiali d'Irlanna.

Catigurìa:Linguìstica
Nivi

La **nivi** è nu finòminu atmosfèricu chi si prisenta sutta forma di flucuna di ghiacciu tènniru e cristallizzatu di na diminzioni di quarchi millìmitru a dui cintìmitri. Stu finòminu si prisenta quannu la timpiratura è vicinu ô zeru, o cchiù vascia. Finòminu raru ê nostri latitùddini, n Sicilia si pò vìdiri cchiù facirmenti supra l'Etna. A àutri banni la nivi è assai cumuni ntê muntagni ntô nvernu, e ê latitùddini cchiù sittintriunali di l'emisferu dû nord, comu puru di l'emisferu dû sud.

## Ntâ littiratura siciliana
Di *[[Don Chisciotti e Sanciu Panza]]* di Giuvanni Meli:
:Chiuvìa la nivi sfilazzi sfilazzi,
:l'arvuli èranu nudi, arripudduti;
:li ciumi duri e condenzati in jazzi;
:cadìanu occedi morti, 'ncripidduti;

## Noti


## Talìa puru
*Cummerciu di nivi di l'Etna

Catigurìa:Giugrafìa
Catigurìa:Mitiuruluggìa
Catigurìa:Nivi
Catigurìa:850 palori siciliani di basi
Mazzeo di Ricco

**Mazzeo di Ricco** (Missina ?, XIII sèculu) fu nu pueta dâ Scola Siciliana. Di iddu si canusci nu ducumentu câ sò firma dô 1252 e lu fattu ca Guidu d'Arezzu ci mannàu na canzuni unni lu chiama appuntu *Mazzeo di Ricco*. Ni rèstunu di iddu diversi cumpusizzioni in rima.

## Lijami di fora
*Setti rimi di Mazzeo di Ricco

Di Ricco
885

## Abbinimenti
## Nasciuti
## Morti
*6 di aprili: Metodiu, evangilizzaturi dî pòpuli slavi
*29 di giugnettu: Sant'Atanasiu di Catania

Catigurìa:Sèculu IX
Lingua brètoni

Lu **brètoni** è na lingua cèltica dû gruppu britànnicu.

### Storia

Comu tanti lingui riggiunali dâ Francia, lu brètoni è quasi scumparsu a favuri dû francisi. Ma lu brètoni si russighiàu doppu la secunda guerra mundiali e ora ci sunnu 300.000 cristiani câ pàrrunu.

### Li lingui ntâ Bretagna

La Bretagna havi 2 àrii linguìstichi:

*La Bretagna nfiriuri, unni si parra la lingua brètoni
*La Bretagna supiriuri, unni si pàrrunu dialetti francisi chi hannu lu nomi di gallu.

Catigurìa:Linguìstica
Surbu

**Surbu** (o **Survu**) è un cumuni salentinu di la pruvincia di Lecci chi s'attrova a 5 chilòmitri di lu capulocu e a 40 metri supra lu liveddu di lu mari. Lu sò nomu putissi vèniri o di *suburbium*, pi lu fattu di attruvàrisi pi daveru vicinu a Lecci, oppuru di lu fruttu di li zorbi, na vota assai diffusi nta sta zona.

## Dialettu

Lu dialettu di Surbu apparteni a la famigghia di la lingua siciliana: è lu dialettu salentinu.

## Talìa puru

*Dialettu salentinu
*Lingua siciliana

Catigurìa:Cumuna dâ pruvincia di Lecci
Mirtu

Lu tèrmini **Mirtu** si pò rifriri a:

* Mirtu (Myrtus communis): na chianta dû gèniri Myrtus
* Mirtu: un cumuni 'n pruvincia di Missina
* Mirtu, liquori sardu jancu o russu, nfusu idrualcòlicu
Mirtu (Missina)

**Mirtu** (talianu: ***Mirto***) è un cumuni di 1.073 abbitanti dâ pruvincia di Missina.

Catigurìa:Cumuni dâ pruvincia di Missina
Catigurìa:Sicilia
Mituluggìa siciliana

Diffiriri ntra a **mituluggìa siciliana** e a 'ntica storia dâ Sicilia nun è na cosa fàcili. 

Avemu sulu nutizzi apprussimativi di l’arba dâ Sicilia pi menzu di cunti fatti a vuci di ginirazziuni 'n ginirazziuni, di pueti-cuntastori ca cuntàvanu l’atti iròici di l’òmini quannu ancora nun si canusceva mancu a scrittura e poi, succissivamenti, pi menzu dî stòrici greci Tucìdidi ed Eròdutu n'arrivau a nuiautri chiḍḍu ca a l'èbbica si cuntava dû passatu, ca fu tramannatu di vucca 'n 'ucca. Si tratta nzumma di na basi stòrica dèbbili, ma assai ùtili.

Autri nutizzi cchiù o menu ricenti ni fici arrivari a paliontuluggìa ca pi menzu di scavi, àvi arrinisciutu a fari nu certu lustru ncapu a l'abbitanti dâ Sicilia di soccu tri mila anni arreri. Pi chistu si po diri ca la priistoria dâ Sicila ni veni di cunti, tradizziuna, puemi e scavi archiulòggici.

Pi menzu dî funti orali tradizziunali, avemu nutizzi dâ Sicilia accuminzannu dû tardu niulìticu, ca cu autri paroli è u piriudu ca parti dâ fini di l'èbbica dâ petra e arriva a l'èbbica dû ramu e dû brunzu. È pi menzu di sti cunti e liggenni ca sapemu ca li primi ad abbitari l’ìsula foru i ciclopi e i listriguni.

I *ciclopi*, sicunnu a liggenna, èranu òmini di autizza sprupurziunata, cu nu sulu occhiu a centru di frunti, genti manza ca si didicava a pàsciri l'armenti, ammentri i *listriguni* èranu viulenti latri e assassini: bàrbari. 

## A storia 'ntica dâ Sicilia, ntra miti e liggenni

Versu u sèculu tridicesimu e.v., prima dâ distruzziuni di Troia, certi genti sbarcaru nnê costi nord-uccidintali dâ Sicilia e accuminzaru a curtivari a terra e a urganizzàrisi 'n cumunità. Nun si trattau di n’accupazziuni ma di na migrazziuni pi truvari un postu cchiù megghiu e cchiù tranquillu. Ssi genti foru chiamati Sicani, picchì si dici ca vinìanu di vicinu ô ciumi Sicanu e u so re, sicunnu a tradizziuni, era Còcalu. Tucìdidi nnô V sèculu e.v. dissi ca i Sicani èranu un populu urigginariu dâ Sicilia ma nun nni sapemu cchiussai di tantu.
Nun avemu tanti nutizzi di l'antichi abbitanti dâ Sicilia ma circa trimila anni arreri fu quannu un pòpulu circannu na terra megghiu, arrivau nnâ 'ranni ìsula dû Mari Miditirraniu e si stabbilìu nnâ parti nord-uccidintali di l'Ìsula. U ginirali di stu pòpulu si chiamava Sicanu e u so pòpulu chiamau a nova terra *Sicania*. Tempu doppu vinni autra genti e pigghiau pussessu dâ parti livantina di l'ìsula. U nomu dû so ginirali era Sìculu, dû quali â fini pigghiau u nomu tutta a *Sicilia*.

## Viditi puru:
* Miti e liggenni dâ Sicilia
* Sicilia (priistoria)
* Mituluggìa greca

Catigurìa:Sicilia
Catigurìa:Mituluggìa
Apple Macintosh

Lu **Apple Macintosh** è nu tipu di computer chi niscìu ntô jinnaru, 1984. Li mmintura dû Macintosh e lu sò sistema opiranti vulìanu ca li computer fùssiru cchiù facili a usari, e èranu spirati d'un computer spirimintali ca vìttiru ôn labburatoriu di Xerox.

Lu Macintosh era lu primu computer chi vinni pruduciutu di bon nùmmuru usannu zoccu veni rifirutu dî ncingeri comu lu *graphical user interface,* o "GUI" (â littra: ntraminzeri d'utenti gràficu, chi voldiri, cu picca palori, lu menzu cû quali na pirsuna cumùnica cû computer). Nurmalmenti chî computer muderni lu GUI significa ca ogni pezzu di software chi l'utenti si pò usari supra lu computer veni signalatu di na cona. Cliccannu sta cona cû surci unu pò gràpiri lu *software* pi fari zoccu unu cci vulissi a fari cû computer.

La diffirenza cchiù granni cû Macintosh (sparti dû fattu ca pi tanti anni era assai avanti di l'àutri marchi ticnoluggicamenti) è ca lu sò prucissuri si pò usari sulu ntê Apple Macintosh unicamenti, però tanti marchi di computer ponnu usari li prucissura d'Intel o AMD. Lu Apple Macintosh nun è sempri cumpatìbbili cû *software* di Microsoft Windows eccettu quannu si usa *software* spiciali pi fàrili cchiù cumpatìbbili.

Chî Apple Macintosh muderni, stu prubbrema s'attrova cchiù menu di na vota (WINE).

Catigurìa:Nfurmàtica
Minchia

La **minchia** è n'accezioni vulgari pi definiri l'òrganu ginitali maschili, zoè lu peni.

"Minchia" è nu tèrmini essinziali diffusu ntô linguaggiu sicilianu pi sprìmiri tanti cosi. 

Sunnu tanti li palori dirivati di sta palora, comu la minchiata pi dìciri cavulati, o minchiuni pi discrìviri nu cristianu babbu. Si poti dìciri "minchia!!" comu sclamazzioni quannu quarchidunu ti fà scantari.

L'usu si diffunnìu videmma nta l'àutri dialetti dû sud, p'asempiu lu napulitanu (*menchia*) nzinu a quannu addivintau nu tèrmini ca si diffunnìu addirittura ntô nord 'n talianu.

## Etimuluggìa
La palora minchia diriva dû latinu vurgari «menc'la» ca stava pri «ment'la», sempri dirivannu dû latinu "mèntŭla"

### Varianti
Ntô rausanu si dici mmeci "mincia".

Zonna è na parola dialittali usata di l'abbitanti di Mòdica comu sinònimu di minchia, ncapu di nu chianu simànticu ca macari ntirittivu.

Tipicamenti veni usata nfatti nni frasi culluquali e vurgari comu a *Chi zonna vuoi?* o puru *Chi zonna sì?*, *Zonna a cu' ti criau.*

Veni usatu macari figurativamenti rifirutu a na pirsuna stùbbita, comu nnê frasi *sì nu zonnu* o puru *sì na zonna*.

Nni autri lingui riggiunali d'Italia è na parola anàluga a *cionna*, *ciunna*, *ciunno*, *ciomma*.

## Àutri significati
Nnô dialettu napulitanu veni a dìciri videmma nu particulari tipu di pisci di mari dittu vurgarmenti videmma *[[Cazzo]] di re*.

Nnê paisi sìculi pagghiri lu mari cû tèrmini *minchia di mari* si chiama vurgarmenti l'oloturia.

## Usu nnâ mùsica
Nnô 1969 Frank Zappa pubbricau na canzuna ca avìa pri tìtulu *Tengo Na Minchia Tanta*, cu testu n'italianu; a l'internu di l'album *Uncle Meat*, nuncà parti di l'umònimu film dû 1987.

Lu tèrmini si usau midemma nnâ canzuna *Signor Tenente* di Giorgio Faletti prisintata ô Festival di Sanremo dû 1994 pri suttaliniari la vita diffìcili di quarchi ripartu dî corpi di pulizzìa. L'intircalari dû riturneddu *Minchia signor tenente* vinni utilizzata comu sprissioni "forti" assai cumuni a l'internu di sti corpi armati prâ granni prisenza di rapprisintanti urigginari di l'Italia dû sud.

## Usu nnâ littiratura
Nnâ littiratura lu tèrmini veni spissu utilizzatu supratuttu nna l'àmmitu di la cumicitati, supratuttu prâ carattirizzazioni dû linguaggiu di pirsunaggi di urìggini miridiunali.

Pri fàciri n'esempru Luciana Littizzetto prubbicau nu libbru titulatu *Minchia Sabbry!* (idituri Zelig), di unu dî pirsunaggi ca ntèrprita duranti li soi spittàculi di cabaret.

Catigurìa:Sprissioni siciliani
Catigurìa:Tradizzioni dâ Sicilia
Catigurìa:Parulazzi
Catigurìa:Lingua siciliana
Lingua etrusca (artìculu 'n calabrisi)

L'Etruscu fu 'na lingua parrata e scritta nta diversi zoni d'Italia e precisamenti ntâ antica riggioni d'Etruria (chidda chi oi è Toscana, Umbria occidentali e Lazziu settentriunali), ntâ pianura padana (chi oi è Lombardia e Emilia-Romagna, (aundi gli Etruschi furunu cacciati dî Galli) e ntâ pianura campana, aundi furunu poi assorbiti dî Sanniti. Ma lu latinu sostituìu completamenti l'Etruscu, lasciandu sulu documenti e alcuni prestiti linguistici ntô latinu. e nomi di città, comu Volterra, Perugia e forsi puru Parma. Autri esempi di palori etruschi sunnu: atrium, fullo, histrio, lanista, miles, mundus, populus, radius, subulo. 

L'etruscu è caratterizzatu da 'na struttura grammaticali semplificata, dû carattiri agglutinanti chi condividi cu lingui altaichi e uralichi, dû casu ergativu, e dâ corrispondenza semantica biunivoca chi condividi cu autri lingui comu chidde ca fannu parti dû ceppu Ugru-Finnicu (Uralichi). 

Catigurìa:Linguìstica (Cal)
Triesti

**Triesti** capulocu dû Friuli Venezzia Giulia, è na citati di 210.000 abbitanti. Affacciata ntô mari Adriàticu, è â fruntera urintali di l'Italia câ Slovenia.
Appartinuta ô mpiru austru ungàricu, â fini dâ secunna guerra munniali fu accupata dâ Jugoslavia. Turnau taliana quarchi annu doppu, ntô 1954.

## Mmàggini

Mmàggini:Stadtzentrum Triest.jpg
Mmàggini:CastelloMiramare.jpg
Mmàggini:Trieste Canal-Grande.jpg
Mmàggini:San Giusto 09.jpg



## Liami sterni
* Lu purtali di Triesti
* Guida turìstica di Triesti
* Guida pratica di Triesti

Catigurìa:Cumuna dâ pruvincia di Triesti
Catigurìa:Cità custeri
Eje (Lecci)

**Eje** (puru scrittu **Eie**, mentri veni chiamatu **Ejje**, **Veje**, **Veie** o **Vegghie** nta àutri parlati salentini) è un paisi salentinu di la pruvincia di Lecci ca s'attrova a 18 chilòmitri dû capulocu, a 47 metri supra lu liveddu dû mari. Lu sò nomu 'n talianu è **Veglie**.

## Dialettu

Lu dialettu di Eje apparteni a la famigghia di la lingua siciliana: è lu dialettu salentinu.

## Talìa puru

*Dialettu salentinu
*Lingua siciliana

Catigurìa:Cumuna dâ pruvincia di Lecci
Lapponia

La **Lapponia** è dda parti dû tirritoriu sittintriunali dâ pinìsula scandinava unni la natura è prisirvata. Nun esìstinu cità granni e lu pòpulu chi cci abbita di sèculi è lu pòpulu làppuni. Principarmenti ntâ Finlannia sittintriunali, lu pòpulu làppuni s'attrova puru ntâ Norveggia, ntâ Svezzia e na minuranza in Russia.

Catigurìa:Giugrafìa
Catigurìa:Svezzia
Catigurìa:Finlandia
Catigurìa:Norveggia